CELEX: 32018D0489
Language: fi
Date: 2018-03-21 00:00:00
Title: Komission täytäntöönpanopäätös (EU) 2018/489, annettu 21 päivänä maaliskuuta 2018, toimenpiteistä suu- ja sorkkatautiviruksen kulkeutumisen unioniin Algeriasta ja Tunisiasta estämiseksi annetun päätöksen (EU) 2017/675 muuttamisesta (tiedoksiannettu numerolla C(2018) 1604) (ETA:n kannalta merkityksellinen teksti. )

23.3.2018   
            
            
               FI
            
            
               Euroopan unionin virallinen lehti
            
            
               L 81/20
            
         KOMISSION TÄYTÄNTÖÖNPANOPÄÄTÖS (EU) 2018/489,
   annettu 21 päivänä maaliskuuta 2018,
   toimenpiteistä suu- ja sorkkatautiviruksen kulkeutumisen unioniin Algeriasta ja Tunisiasta estämiseksi annetun päätöksen (EU) 2017/675 muuttamisesta
   
      
         (tiedoksiannettu numerolla C(2018) 1604)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (1) ja erityisesti sen 18 artiklan 6 kohdan,
   ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (2) ja erityisesti sen 22 artiklan 6 kohdan,
   sekä katsoo seuraavaa:
   
               (1)
            
            
               Direktiivissä 91/496/ETY vahvistetaan kolmansista maista unioniin tuotavien eläinten eläinlääkinnällisiä tarkastuksia koskevat periaatteet. Direktiivissä 97/78/EY vahvistetaan kolmansista maista unioniin tuotavien tuotteiden eläinlääkinnällisiä tarkastuksia koskevat periaatteet. Mainituissa direktiiveissä myös säädetään toimenpiteistä, jotka komissio voi toteuttaa, jos kolmannen maan alueella ilmenee tai leviää tauti, josta voi olla vakavaa vaaraa eläinten tai ihmisten terveydelle.
            
         
               (2)
            
            
               Sen jälkeen, kun Algeria ja Tunisia olivat ilmoittaneet suu- ja sorkkataudin taudinpurkauksista mainituissa maissa, komissio antoi täytäntöönpanopäätökset (EU) 2017/675 (3) ja (EU) 2017/887 (4), joilla hyväksytään unionin tasolla toteutettavia suojatoimenpiteitä.
            
         
               (3)
            
            
               Täytäntöönpanopäätöstä (EU) 2017/675 sovelletaan 30 päivään huhtikuuta 2018 sakka.
            
         
               (4)
            
            
               Algerian ja Tunisian suu- ja sorkkatautitilanne on edelleen epävarma. Koska näihin maihin viedään merkittäviä määriä elävien nautaeläinten lähetyksiä jäsenvaltioista, on aiheellista jatkaa voimassa olevia toimenpiteitä.
            
         
               (5)
            
            
               Tässä päätöksessä säädettyjä toimenpiteitä olisi sovellettava sellaisen ajan, että pystytään tekemään täysimääräinen arviointi suu- ja sorkkatautitilanteen kehittymisestä kyseisillä alueilla.
            
         
               (6)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen (EU) 2017/675 5 artikla seuraavasti:
   
      ”5 artikla
      Tätä päätöstä sovelletaan 30 päivään kesäkuuta 2019.”
   
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 21 päivänä maaliskuuta 2018.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 268, 24.9.1991, s. 56.
   
      (2)  EYVL L 24, 30.1.1998, s. 9.
   
      (3)  Komission täytäntöönpanopäätös (EU) 2017/675, annettu 7 päivänä huhtikuuta 2017, toimenpiteistä suu- ja sorkkatautiviruksen Algeriasta unioniin kulkeutumisen estämiseksi (EUVL L 97, 8.4.2017, s. 31).
   
      (4)  Komission täytäntöönpanopäätös (EU) 2017/887, annettu 22 päivänä toukokuuta 2017, toimenpiteistä suu- ja sorkkatautiviruksen kulkeutumisen unioniin Tunisiasta estämiseksi sekä täytäntöönpanopäätöksen (EU) 2017/675 muuttamisesta (EUVL L 135, 24.5.2017, s. 25).